বিশ্বকাপ ফুটবল থে‌কে ক্রিকেট বা রাজনীতি। সাম্প্রতিক বিষয়গুলিতেও তাদের সম্ভার নিয়ে জড়িয়ে পড়ে হুগলির এই দুই বিখ্যাত মিষ্টির ঠিকানা। বিশ্বকাপ ফুটবলের সময় নানা দেশের আদলে মিষ্টি হয় এই দোকানগুলিতে। নির্বাচন উপলক্ষ্যেও বিভিন্ন রাজনৈতিক দলের প্রতীক দিয়ে রসগোল্লা, সন্দেশও বিক্রি হয় ভাল। গত অক্টোবর মাসে কলকাতায় এসেছিলেন পেলে। ফুটবল সম্রাটের জন্য এক অভিনব উপহার ছিল এবার। ফেলু মোদকের দোকান থেকে মিষ্টিতে পেলের প্রতিকৃতি বানানো হয়। দে পরিবারের তরফে পেলের হাতে ওই মিষ্টি তুলে দেওয়া হয়েছিল।